**Боряна Матеева**

Родена е в София през 1952. Завършила е „кинознание” във ВИТИЗ „Кръстьо Сарафов”. От 1976 до 2015 работи в Българска национална филмотека като редактор и програматор на филмотечното кино. Публикувала е стотици текстове за българското и чуждестранно кино. Участва в радио и телевизионни предавания за кино. Oт 1995 преподава „История на българската анимация” и „История на световната анимация” в Нов Български университет, a oт 2006 „История на иберо-американското кино” в НАТФИЗ.  
Била е член на журитата на ФИПРЕССИ в Анеси, Буенос Айрес, Кан, Лайпциг, Сан Себастиан, Хавана и на анимационни журита в Анкара, Висамбур и Варна 2015. През 2014 представя Панорама на българската анимация на Международния фестивал в Мумбай.  
Носител на Наградата за критика на СБФД за 1996-1997 и Наградата за оперативна критика на Българската филмова академия, 2012.